Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 185

7. Ha a zene- és irodalmi művek nyilvános előadása körében a felhasználó bejelentési kötelezettségének nem tesz eleget és az ARTISJUS csak az ellenőrzés során szerez tudomást a felhasználásról, az Szjt. 25. § (6) bekezdése alapján a felhasználó — a közös jogkezelő szervezet ellenőrzési költségeinek fedezésére — költségátalány fizetésére köteles, amelynek összege a fizetendő szerzői jogdíj összegével egyezik meg. Negyedévre fizetendő szerzői jogdíj esetén a költségátalány a negyedévre fizetendő szerzői jogdíj, ennél rövidebb vagy idényjellegű üzemeltetés esetén az üzemeltetés teljes időtartamára fizetendő szerzői jogdíj összegével egyezik meg. Amennyiben a felhasználó a szerzői jogdíj megállapításához szükséges adatszolgáltatási kötelezettségének nem tesz eleget, az ARTISJUS a szerzői jogdíj alapját az Szjt. 25. § (4) bekezdése szerinti helyszíni ellenőrzés adatai, illetve az egyéb rendelkezésre álló adatok alapján állapítja meg.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes